Page:Three auld sangs.pdf/6

 But ah, the road to her was lang

The man was rail an' cou'dna gang;

His kin said things war a gaun wrang—

The auld foo' wad them herry.

The frail au'd man that liv'd in Beith;

The cross'd auld chap that liv'd in Beith,

The vex d auld man that dwall't in Beith,

They wadna let him marry.

They watch'd him closely out and in,

Said he was daft—they wad him bin.

The frail auld Beith man didna win

To court his winsome deary.

The captive man that liv'd in Beith:

The daft auld fool that was in Beith,

The auld man that liv d in Beith,

He ne er got leave to marry.

Ye youngsters a‘ that hear my sang

Gif e'er ye marry do t ere lang.

For time and care will ding ye wrang.

An‘ ye'll grow stiff and sairy —

Just like the auld black man in Beith

The doitet worn out man o‘ Beith,

The single man that liv d in Beith,

Wha couldna maun to marry.